# Chiara Lubichová

### Z Wikipédie

Chiara Lubich

Chiara Lubichová (* 22. január, 1920, Trident) je zakladateľka a prezidentka Hnutia fokoláre (Diela Máriinho), hnutia laikov katolíckej cirkvi založeného na princípe ekumenizmu.

## [úprava] Biografia

Chiara (vlastným menom Silvia, meno Chiara prijala podľa sv. Kláry z Asissi) sa narodila v Tridente (Trento) v chudobnej rodine.

V roku 1939 išla na púť do Loreta, pútnického miesta, v ktorom sa nachádza údajný dom svätej rodiny, prenesený podľa legendy na konci 13. storočia z Nazaretu. Tam mala údajne prvé videnie o budúcnosti Hnutia fokolare.

Na začiatku 40-tych rokov bola Chiara Lubichová mladou učiteľkou, učila v rodnom meste na základnej škole. Na univerzite v Benátkach sa zapísala na filozofickú fakultu, ktorú kvôli vojne nedokončila.

## [úprava] Hnutie fokoláre

Počas vojny získala presvedčenie, že Boh je pre ňu jediný ideál, ktorý sa nezrúti. Začali sa rodiť dejiny Hnutia fokoláre.

7. decembra 1943 mala údajne videnie, v ktorom sa jej údajne prihováral Boh. Tento dátum je dnes považovaný za oficiálny začiatok Hnutia fokoláre. Začínalo ako čisto katolícke hnutie, ale v roku 1958 začalo prijímať za svojich členov aj nekatolíkov.

Dom, kde bývala s rodičmi a súrodencami, bol zničený počas bombového útoku na Trident 13. mája 1944. Jej rodina sa išla ukryť do hôr, ale Chiara ostala v meste pomáhať obetiam. Počas náletov sa ukrývala spolu so svojimi prvými družkami v úkryte a tam, pri svetle sviečky si čítali z Evanjelia. Prvé fokoláre - komunita priaznivcov Chiarinych myšlienok, bolo v malom byte na Piazza Cappuccini 2, v Tridente.

V roku 1948 sa Chiara zoznámila v talianskom parlamente s poslancom, spisovateľom, žurnalistom a priekopníkom ekumenizmu Iginom Giordanim, ktorý sa stal spoluzakladateľom Hnutia fokoláre. V súčasnosti prebieha v rámci Katolickej cirkvi proces jeho beatifikácie.

V roku 1949 Chiara spoznala Pasquala Foresiho, mladého seminaristu, ktorý po vysvätení za kňaza daroval Hnutiu fokoláre veľké pozemky v Rocca di Papa pri Ríme, kde vzniklo centrum Diela Máriinho.

Od roku 1956 sa Hnutie fokoláre rozrastalo a získavalo dobrovoľníkov z rôznych oblastí spoločenského života: politiky, ekonómie, umenia, učiteľstva, atď., ktorí sa ako laici snažia priniesť odkaz Ježiša Krista do spoločnosti.

Chiarin brat inicioval vznik časopisu Nové Mesto. V rámci Hnutia Fokoláre vychádzali zbierky klasikov antickej kresťanskej literatúry a diela sv. Augustína.

V 1964 založila mestečko Loppiano, prvé zo série mestečiek Hnutia fokoláre v rôznych štátoch sveta. V 1966 navrhla mladým, ktorí chceli radikálne žiť Evanjelium, vznik Hnutia Gen (Nová Generácia).

## [úprava] Ocenenia

V roku 1977 dostala v Londýne Templetonovu cenu.

Biedne pomery v chudobných štvrtiach „favelas“ v Brazílii ju v roku 1991 viedli k spusteniu program Ekonomiky spoločenstva (Economia di Comunione), čím zaviedla novú ekonomickú teóriu a prax. V roku 1996 v Paríži jej UNESCO udelilo Cenu za vzdelanie a mier.

V roku 1997 zahájila novú perspektívu medzináboženského dialógu návštevou 800 budhistických mníchov a mníšok v Thajsku. V New Yorku prednášala 3 000 čiernym moslimom zo štvrte Harlem a v Argentíne navštívila hebrejskú komunitu v Buenos Aires.

V septembri 1998 dostala v Štrasburgu Cenu ľudských práv Rady Európy. Chiara bola ocenená rôznymi ďalšími čestnými titulmi a je čestnou občiankou mnohých miest nielen v Taliansku, ale aj v zahraničí.

## [úprava] Externé odkazy

- Chiara Lubichová na stránke Hnutia Fokoláre [1]
- FOCOLARE - Hnutie pre všetkých ...na ceste k jednote...
- Ph.D. Thomas E. Woods, Jr.: Chiméra „globálního společenství“

Wikicitáty obsahujú zbierku citátov súvisiacich s:
Chiara Lubichová
Zdroj: "http://sk.wikipedia.org../../../c/h/i/Chiara_Lubichov%C3%A1_c526.html"

Kategórie: Narodenia v 1920 | Rímskokatolícki aktivisti

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Català
- Deutsch
- English
- Español
- Français
- Hrvatski
- Bahasa Indonesia
- Italiano
- Português